Foto: RIA «Novosti» Rossiya TIV rahbari Sergey Lavrov va AQSh davlat kotibi Reks Tillersonning Nyu-Yorkdagi uchrashuvi nihoyasiga yetdi. Bu haqda RIA Novosti xabar qilmoqda. Ikki mamlakat tashqi siyosat mahkamalari yetakchilarining suhbati 45 daqiqa davom etgan. Ta’kidlanishicha, u Amerika tomoni tashabbusi bilan tashkil etilgan va norasmiy mazmunga ega bo‘lgan. Shu munosabat bilan Rossiya TIV rasmiy vakili Mariya Zaxarova bu haqda jurnalistlarga ma’lum qildi. "Nyu-Yorkda Rossiya tashqi ishlar vaziri Sergey Lavrov va AQSh davlat kotibi Reks Tillerson uchrashuvi bo‘lib o‘tdi. Tomonlar Suriya inqirozi va Yaqin Sharq, Afrika shimolidagi vaziyatlar, Minsk kelishuviga doir fikr almashdi", — degan u.